Actus unicus Europaeus
Actus unicus Europaeus (Anglice: The Single European Act, sigla: SEA) fuit foedus quo prima retractatio Foederum Romae 1957 ictorum effecta est. Foedus Unioni Europaeae finem proposuit, ut die 31 Decembris 1992 mercatus communis fieret, et cooperationem politicam Europaeam concepit, quae communibus consiliis exterorum ac securitatis antecessit. Luxemburgi die 17 Februarii 1986, Hagae die 28 Februarii 1986 subscriptum est, die 1 Iulii 1987 valere coepit. Parte maxima foederis - titulo II cum articulis 4 ad 29 - Foedera Romae et Parisiis icta mutata sunt (normae ad mercatum communem pertinentes), sed Actus unicus Europaeus etiam normas extra illa foedera continebat (titulum I cum articulis 1 ad 3 (normae communes) et titulos III (de cooperatione politica Europaea) cum articulo 30 et IV (normae generales et finales) cum articulis 31 ad 34). Eo modo iam systema columnarum perfectum in Foedere de Unione Europaea proposuit.